Ḿfág bəlevíta, sí dzābán, anə́ fə̄ sí bəfada, yayi bɔ̌ mɔŋɔlɔ mə́ mɔ́ bakúda məwóm mə́bɛ̄ ai bə́tán á ńtīē, ai bakúda awômo á ndam ésə é ngákwí á ńtīē bakúda məwóm mə́bɛ̄ ai bə́tán, á ndam bakúda awôm. 14Eki bə́ təge kuan ai dzɔ́, ngə́ áfɔlǎn kig dzɔ̌ ai dzóm ziŋ, sí ébēn təge dzɔ kab amú é nə̄ ngab Ǹtondôbə. 15Ású é mɔŋɔlɔ bakúdā bə́tán málígi, á ndam, á bakúda məwóm mə́bɛ̄ ai bə́tán, bâyi dzɔ bɔ̌ zəzə abódā sí ású tísɔn, ású bitɔbɔgɔ ai məfúb bilɔ́g ású mədîga biyə́m, tísɔn e tɔá á zə̄zǎŋ. 16Bəǹnyie bóé bə́sə̄ bá: ḿfág yā âkoé, mɔŋɔlɔ bakúda bə́nyi ai miǹtɛd mítán; ḿfág yā ńkiɛ́, mɔŋɔlɔ mə́ mɔ́ bakúda bə́nyi ai miǹtɛd mítán, ḿfág yā ńtōlē dzób; mɔŋɔlɔ mə́ mɔ́ bakúda bə́nyi ai miǹtɛd mítán, ḿfág yā máŋ: mɔŋɔlɔ mə́ mɔ́ bakúda bə́nyi ai miǹtɛd mítán. 17Məfúb mə́dîgǎ yā tísɔn mâyi bi ḿfág yā âkoé, mɔŋɔlɔ mə́ mɔ́ miǹtɛd míbɛ̄ ai məwóm mə́tán; ḿfág yā ńkiɛ́ mɔŋɔlɔ mə́ mɔ́ miǹtɛd míbɛ̄ ai məwóm mə́tán; ḿfág yā ǹtólē dzób, mɔŋɔlɔ mə́ mɔ́ miǹtɛd míbɛ̄ ai məwóm mə́tán; ḿfág yā máŋ, mɔŋɔlɔ mə́ mɔ́ miǹtɛd míbɛ̄ ai məwóm mə́tán. 18É dzóm yáyi lígi, á ndam, á ḿfūfúb ngab sí yâyi bɔ̌ mɔŋɔlɔ mə́ mɔ́ bakúda awômo ḿfág yā ǹtólē dzób, mɔŋɔlɔ mə́ mɔ́ bakúda awômo ḿfág yā máŋ, é dzóm yásɔ́ étē yǎyi bɔ étɔŋɔ̌ bəbɔ bísíé yā tísɔn. 19Bəbɔ bísíé yā tísɔ̌n yā bátíē á bibəgá bísə̄ yā Ísraɛ̂l, bâyi syé məfúb étēde. 20Ngab tě ésə e ḿbə̄lə́ hḿ mɔŋɔlɔ mə́ mɔ́ bakúda məwóm mə́bɛ̄ ai bə́tán á ńtīē, mɔŋɔlɔ mə́ mɔ́ bakúda məwóm mə́bɛ̄ ai bə́tán á ndam. Myǎyi nɔŋ éfās nyinǎ yā ábódā sí á ḿfúfúb ngǎb tē ású tísɔn. 21Ábím lâyi lígi lâyi wóge ai etɔ̌ŋ ǹtómba, á mīḿfág míbɛ̄ yā ḿfūfúb ngab ai é sí yawóge ai tísɔn, á kɔmɔlɔ mɔŋɔlɔ mə́ mɔ́ bakúda məwóm mə́bɛ̄ ai bə́tán á ńtōlē dzób, ai ḿfág yǎ máŋ, á kɔmɔlɔ mɔŋɔlɔ mə́ mɔ́ bakúda məwóm mə́bɛ̄ ai bə́tán a kələ kwí á ǹnyie máŋ. Ású étɔŋ ńtómba, ngab dzyǎ abím anə ényí ésə̄ fɔ́g. Lə́ ńtɔ̄á naa, á zə̄zǎŋ, ḿfúfúb ngab ású ḿfúfúb étɔbɔgɔ̌ yā Ndá. 22Abodā sí bəlevíta ai abóda sí yā tísɔn byâyi tɔbɔ ńnyie Yúda ai ǹnyie Benyamín, á zāŋ é ngab yawóge ai etɔ̌ŋ ńtómba.